open-index/open-wikipedia-markdown huggingface dataset:
Volgan–Donin kanava

**Volgan–Donin kanava** () on 101 kilometrin pituinen keinotekoinen vesiyhteys Kaspianmereen laskevan Volgan ja Asovan- ja Mustaanmereen laskevan Donin vesistöjen välillä Etelä-Venäjällä. Yhdessä Volgan–Itämeren vesitien kanssa kanava muodostaa myös Itämeren ja Välimeren välisen sisävesiyhteyden.

## Kanava

Kanava alkaa Volgan alajuoksulla Volgogradin alapuolelta ja kulkee länteen vedenjakajan poikki päätyäkseen Doniin padottuun Tsimljanskin tekojärveen viimeisen sulun nro 13 läpi Pjatimorskin (ven. Пятиморск) kylässä Kalatšin alueella (ven. Калачёвский район), jonka lähin kaupunki Kalatš-na-Donu sijaitsee 7&nbsp;km:n päässä.

Kanavassa on kolmetoista sulkua. Viimeisellä sululla nro 13 ennen Don -jokea on 16 metriä korkea kahden rintaman yhdistymisen muistomerkki (ven. Соединение фронтов). Vedenkorkeus Volgan päässä on meren pintaa alempana ja nousee tästä yhdeksässä sulussa 88 metriä korkeammalle, ja laskee jälleen 44 metriä Donin puoleisella kanavaosuudella. 101 kilometrin pituisesta kanavayhteydestä 45&nbsp;km on tekojärviä. Kolme pumppuasemaa huolehtii veden saatavuudesta kanavan yläosaan.

Kanavan mitoitus on pienempi kuin Volgalla liikennöivien alusten nykyinen standardimitoitus. Kanavassa voivat liikennöidä korkeintaan 140 m pitkät, 16,6 m leveät ja syväykseltään 3,5 metrin alukset. Alusten  maksimikantavuus on noin 5000 t. Vuosittainen rahtikapasiteetti on noin 16,5 miljoonaa tonnia. Kapasiteetin suurentamiseksi on mm. kaavailtu toisen, rinnakkaisen kanavan rakentamista.

Kanavan rakentaminen aloitettiin ennen toista maailmansotaa, mutta keskeytyi sodan ajaksi ja jatkui vuodesta 1948 alkaen, pääosin vankileirityövoimalla. Kanava vihittiin käyttöön heinäkuussa 1952.

## Historia

Kerrotaan, että Persian kuninkaaksi noussut Aleksanteri Suuren upseeri Seleukos I Nikator hautoi aikanaan suunnitelmaa kanavan kaivauttamisesta Donin ja Volgan välille. 

Ajatuksen herätti uudelleen Osmanien valtakunnan suurvisiiri Mehmed pašša Sokolović 1560-luvun alussa, mutta hän ei saanut siihen lupaa sulttaaniltaan Suleiman Suurelta. Mehmed pašša suunnitteli kanavan rakentamista, koska se olisi mahdollistanut Moskovan Venäjän hallussa olleen entisen Astrahanin kaanikunnan alueen valtaamisen Venäjältä, sekä mahdollistanut tulevat sotatoimet osmanien perinteistä vastustajaa Persiaa vastaan. Vesireitti Mustanmeren ja Kaspianmeren välillä olisi merkinnyt myös rauhanomaisen kaupankäynnin laajentumista ja nopeutumista. Mehmed sai luvan toteuttaa suunnitelmansa uudelta sulttaanilta Selim II:lta 1566. Vuonna 1569 yhdessä Krimin kaanikunnan joukkojen avulla toteutettu Astrahanin sotaretki kuitenkin epäonnistui yrityksessään ja kärsi suuria tappioita puutteellisen huollon ja alueen kuivan aromaaston vuoksi.

Myös Venäjän keisari Pietari Suuri yritti rakennuttaa kanavan 1700-luvulla.

## Lähteet

*  (1. painos 1856)
* 

### Viitteet

## Aiheesta muualla

*ITL und Bau Des Wolga-Don-Kanals
Jenny Berggren

**Jenny Cecilia Berggren** (s. 19. toukokuuta 1972 Göteborg, Ruotsi) on ruotsalainen laulaja. Hän oli Ace of Base -yhtyeen päävokalisti vuoteen 2009 asti. Vuonna 2010 Berggren julkaisi sooloalbumin *My Story*. Berggren oli mukana Så Mycket Bättren kuudennella kaudella 2015.

Berggren on ollut naimisissa ruotsalaispianisti Jakob Petrénin kanssa vuodesta 2004. Heillä on kaksi lasta.

## Diskografia

### Studioalbumit
* *My Story* (2010)

## Lähteet

## Aiheesta muualla

* Viralliset kotisivut
Siina Hirvonen

**Siina Hirvonen**  (s. 1977) on suomalainen muusikko, musiikkipedagogi, musiikkileikkikoulunopettaja, televisiojuontaja ja -toimittaja. Hirvonen on oopperalaulaja-laulutaiteen lehtori Anssi Hirvosen ja kanttori-filosofian tohtori Riitta Hirvosen tytär.

Siina Hirvonen opiskeli musiikkipedagogiksi Helsingin ammattikorkeakoulu Stadiassa 1999–2003. Hirvonen aloitti jatko-opintonsa Sibelius-Akatemiassa vuonna 2006 Musiikkikasvatuksen osastolla. Hirvonen on työskennellyt varhaisiän musiikinopettajana esimerkiksi Helsingin Konservatoriossa, Pirkanmaan musiikkiopistossa, Maija Salon musiikkiopistossa ja MLL:n paikallisyhdistyksissä. Lisäksi Hirvonen on ollut mukana suunnittelemassa ja toteuttamassa erilaisia lastenkonsertteja ja -tapahtumia sekä musiikkiäänitteitä.

Hirvonen tekee yhteistyötä Yle TV2:n lastenohjelmatuotannon kanssa. Hän on ollut mukana suunnittelemassa ja toteuttamassa erilaisia musiikkiohjelmasarjoja vuodesta 2006 alkaen. Vuosina 2008–2014 Hirvonen on toiminut Pikku Kakkosen maanantai-iltojen eli Musamaanantain viikoittaisena juontajana. Hän juonsi Pikku Kakkosen viimeistä kertaa 11. elokuuta 2014, ja hänen tilalleen tuli Tuomo Rannankari.

Opetus- ja tv-työnsä ohessa Siina Hirvonen keikkailee ahkerasti ympäri Suomea mm. Siina & Taikaradio -lastenmusiikkiorkesterinsa kanssa. Siina & Taikaradiolta on ilmestynyt oma äänite. 
Keikkailun lisäksi hän tekee paljon yhteistyötä eri orkestereitten kanssa. Hirvonen on ollut Savonlinnan Oopperajuhlilla sekä esiintynyt myös Radion sinfoniaorkesterin, Oulu Sinfonian ja Hyvinkää Orkesterin kanssa.

Hirvonen sai Vuoden Kasvattaja 2010 -palkinnon ansiokkaasta, laadukkaasta ja monipuolisesta työstään varhaisiän musiikkikasvatuksen ja -opetuksen sekä lastenmusiikin ja -kulttuurin saralla.

## Lähteet

## Aiheesta muualla
* http://www.siinahirvonen.fi/
Millionaire

**Millionaire** () on englanninkielen sana ja tarkoittaa henkilöä, jonka omaisuuden arvo on vähintään miljoona. Se voi tarkoittaa myös:

## Musiikki
*Millionaire (yhtye), belgialainen yhtye
*Millionaires (yhtye), yhtye Los Angelesista
*''Millionaires'' (albumi), vuoden 1999 albumi Jamesilta
*"Millionaire" (Beady Eyen kappale) vuoden 2011 kappale Beady Eyn albumilta *Different Gear, Still Speeding*
*"Millionaire" (kappale), vuoden 2003 kappale Kelisilta, mukana André 3000
*"Millionaire", kappale Cherry Poppin' Daddiesin albumilta *[[Kids on the Street]]*
*"Millionaire", kappale The Mekonsin albumilta *I ♥ Mekons*

## Elokuva ja televisio
*The Millionaire (televisiosarja), 1950-luvun televisiosarja
*''The Millionaire'' (vuoden 1917 elokuva), pääosassa Oliver Hardy
*''The Millionaire'' (vuoden 1931 elokuva), mukana George Arliss
**[[The Millionairess]]*, vuoden 1960 romanttinen komedia, pääosissa Peter Sellers ja Sophia Loren
**[[Who Wants to Be a Millionaire?]]*, tietokilpailuformaatti

## Muuta
*''Millionaire'' (videopeli)
*Tony Millionaire (s. 1956), yhdysvaltalainen kuvittaja
*Vancouver Millionaires, jääkiekkojoukkue vuodesta 1911 vuoteen 1922
Siina & Taikaradio

**[https://www.siinahirvonen.fi/konsertit/yhtyeet/siina-taikaradio Siina & Taikaradio]** on lastenmusiikkia esittävä orkesteri, jossa musisoivat Siina Hirvonen sekä neljä muuta monipuolista ammattimuusikkoa. Heidän ohjelmistoonsa kuuluu leikittävää ja laulettavaa lastenmusiikkia joka lähtöön. Lastenkonsertit vievät kuulijansa tuttujen ja vähän uudempienkin laululeikkien sävelin erilaisiin musiikkimaailman seikkailuihin.
Siina & Taikaradio on konsertoinut ympäri Suomea niin isoilla kuin pienemmilläkin musiikkijuhlilla ja eri tapahtumissa.
Yhtyeeltä on ilmestynyt oma äänite: Siina & Taikaradio sekä Siinan taikaradio -laulukirja+cd (Tammi).

## Aiheesta muualla
* Siina Hirvosen kotisivut
Medardo Joseph Mazombwe

**Medardo Joseph Mazombwe** (24. syyskuuta 1931 Katete – 29. elokuuta 2013 Lusaka) oli sambialainen roomalaiskatolinen arkkipiispa ja kardinaali. Hänet vihittiin papiksi 4. syyskuuta 1960 ja nimitettiin Chipatan hiippakunnan piispaksi 11. marraskuuta 1970. Hänet vihittiin piispaksi 7. helmikuuta 1971. Pääkonsekraattorina toimi Emmanuel Milingo, jota avustivat Firmin Courtemanche ja James Corboy.

Mazombwe siirtyi toiseen hiippakuntaan saatuaan 30. marraskuuta 1996 nimityksen Lusakan arkkipiispaksi. Hän jäi eläkkeelle 28. lokakuuta 2006, ja hänestä tehtiin kardinaali 20. marraskuuta 2010. Hänet asetettiin Santa Emerenziana a Tor Fiorenzan kardinaalipapiksi 26. maaliskuuta 2011.

## Lähteet
Oiva Koivisto

**Oiva Tapio Koivisto** (1. elokuuta 1904 Lappee – 28. kesäkuuta 1987 Helsinki) oli suomalainen upseeri ja vara-amiraali. Hän toimi Suomen merivoimien komentajana vuosina 1952–1964.
__NOTOC__
## Sotilasura
Koivisto osallistui Joensuun suojeluskunnan mukana sisällissodan taisteluihin. Hän valmistui Kadettikoulusta 1925 sekä Sotakorkeakoulusta 1937 (ye-upseeri 1940). Koivisto toimi merikadettiosaston opettajana Kadettikoulussa 1927–1932 sekä tykkivene Karjalan päällikkönä 1930–1932. Oppijakson päällikkönä koululaiva Suomen Joutsenella hän toimi 1932–1933. Merikomppanian päällikkönä Rannikkotykistörykmentti 3:ssa hän oli 1933–1937. Toimisto- ja yleisesikuntaupseerina hän toimi 1937–1939. 

Talvisodan aikana Koivisto toimi Rannikkolaivaston esikuntapäällikkönä 1939–1940 ja sodan jälkeen vuonna 1940 Hangon vuokra-alueen rajakomission Suomen valtuuskunnan puheenjohtajana. Hän oli panssarilaiva Väinämöisen päällikkö 1940–1944. Turun Laivastoaseman päällikkönä hän palveli vuosina 1944–1945, Suomen laivaston komentajana 1945–1952 ja merivoimien komentajana vuodesta 1952 vuoteen 1964.

Ylennykset: aliluutnantti 1925, luutnantti 1926, kapteeniluutnantti 1930, komentajakapteeni 1936, komentaja 1941, kommodori 1944, kontra-amiraali 1953, vara-amiraali 1962. 

## Lähteet
* ''Kuka kukin on 1978'', s. 405.
* Kuolleita. *Helsingin Sanomat* 4.7.1987, s. 14. (Maksullinen artikkeli.) Viitattu 3.5.2018.

### Viitteet
Juha Tikka

**Juha Yrjö Julius Tikka** (30. joulukuuta 1929 Helsinki – 13. joulukuuta 2001) oli suomalainen upseeri ja kontra-amiraali ja Suomen merivoimien komentaja Jan Klenbergin jälkeen. Nuorempana hän oli Suomen parhaita uimareita.

## Sotilasura
Tikka palveli muun muassa aluksen päällikkönä (*Vasama 1*, *Vasama 2*, tykkivene *Karjala*, *[[koululaiva Matti Kurki]]* 60-l. sekä 1980-luvulla silloisen Rannikkolaivaston (RLaiv) komentajana ja esikuntatehtävissä. Hän työskenteli viimeisinä palvelusvuosinaan muun muassa Merivoimien Esikunnassa ja Suomen merivoimien komentajana vuosina 1983–1990. Kontra-amiraaliksi hänet ylennettiin vuonna 1983.

Tikka oli käynyt Kadettikoulun valmistuen vuonna 1959.

## Uintiura

Tikka kilpaili Helsingin 1952 kesäolympialaisissa 200 metrin rintauinnissa ja karsiutui alkuerissä. Hän ui tuolloin puhtaalla rintauintityylillä nopeimpien uimarien käyttäessä perhosuintityyliä, joka vasta Helsingin kisojen jälkeen erotettiin omaksi olympialajikseen. Tikka voitti Pohjoismaiden mestaruuden 100 metrin perhosuinnissa vuonna 1949, 200 metrin rintauinnissa vuosina 1951, 1953 ja 1955 sekä 4&nbsp;×&nbsp;100 metrin sekauintiviestissä vuonna 1953.

Tikka voitti 200 metrin rintauinnin Suomen-mestaruuden 1949 (2.52,2) ja 1950 (2.46,9). Vuonna 1950 hän oli myös voittamassa 3&nbsp;x&nbsp;100 metrin sekaviestin Suomen-mestaruutta.

Tikka piti 1950 hallussaan rintauinnin 200 metrin Suomen-ennätystä ajalla 2.43,5 ja 400 metrin Suomen-ennätystä ajalla 6.00,5.

Tikka edusti seuratasolla Helsingin Uimareita. Häntä valmensi Toivo "Töffi" Virtanen.

## Suku

Juha Tikan isä oli muun muassa Suomen Käsipalloliiton puheenjohtajana toiminut eversti Yrjö Tikka. Seiväshyppääjä Matti Sutinen oli hänen serkkunsa.

## Lähteet
Boniface Tshosa Setlalekgosi

**Boniface Tshosa Setlalekgosi** (14. syyskuuta 1927 Serowe – 25. tammikuuta 2019 Gaborone) oli botswanalainen roomalaiskatolinen piispa. Hän sai pappisvihkimyksensä 22. heinäkuuta 1963 ja tuli nimitetyksi Gaboronen hiippakunnan piispaksi 30. marraskuuta 1981. Hänet vihittiin piispaksi 6. maaliskuuta 1982. Pääkonsekraattorina toimi Peter Fanyana John Butelezi, jota avustivat Patrick Fani Chakaipa ja Alfonso Liguori Morapeli.

Setlalekgosi jäi eläkkeelle 5. helmikuuta 2009, jolloin hänen seuraajakseen nimitettiin Valentine Tsamma Seane. Hänen edeltäjänään puolestaan oli aikoinaan toiminut Urban Charles Joseph Murphy.

## Lähteet
Jeff Friesen

**Jeff Friesen** (s. 5. elokuuta 1976 Kanada) on kanadalainen jääkiekkoilija. Friesen on pelipaikaltaan hyökkääjä. Vuonna 2011 hän pelasi Eisbären Berlinissä, Saksan liigassa. Mies iski aikoinaan hurjia tehoja WHL:ssä. Hän on pelannut NHL:ssä 893 ottelua, joissa hän on tehnyt 516 pistettä.

Friesen on pelannut NHL:ssä San Jose Sharksin, Mighty Ducks of Anaheimin, New Jersey Devilsin, Washington Capitalsin ja Calgary Flamesin riveissä.

Frisen oli parhaimpina vuosinaan NHL:ssä hyvä 50-60 pisteen pelaaja. Hänen paras kautensa NHL:ssä oli 1997-1998, jolloin hän iski tehot 31+32=63.
## Lähteet
* Friesen Jatkoaika.comissa
Valentine Tsamma Seane

**Valentine Tsamma Seane** (s. 2. marraskuuta 1966) on botswanalainen roomalaiskatolinen piispa. Hän sai pappisvihkimyksensä 19. maaliskuuta 1994, ja 5. helmikuuta 2009 hänet nimitettiin Gaboronen hiippakunnan piispaksi. Hänet vihittiin piispaksi 25. huhtikuuta. Pääkonsekraattorina toimi James Patrick Green, jota avustivat Boniface Tshosa Setlalekgosi ja Franklyn Nubuasah. Setlalekgosi oli Seanen edeltäjä.

Seane on myötäillyt kirkkonsa linjaa puolustamalla pakollista pappisselibaattia ja vastustamalla Jeesuksen antamaan esimerkkiin vedoten naispappeutta. Hänen mukaansa katolisessa kirkossa ilmennyt pappien suorittama seksuaalinen hyväksikäyttö on ”sairaan yhteiskunnan” vaikutuksen ilmentymä. Seane tuomitsee homoseksuaaliset teot ja on ilmaissut, että homoseksuaalisuus on hänen mielestään sairaus, johon soveltuvia väliintulon muotoja ovat esimerkiksi leikkaukset, hormonitasapainoon vaikuttaminen ja psykologinen neuvonta.

## Lähteet
George Francis Daniel

**George Francis Daniel** (s. 23. huhtikuuta 1933 Pretoria) on eteläafrikkalainen roomalaiskatolinen arkkipiispa. Hän sai pappisvihkimyksensä 19. joulukuuta 1964. Hänet nimitettiin Pretorian arkkipiispaksi 28. huhtikuuta 1975 ja vihittiin piispaksi 3. elokuuta. Pääkonsekraattorina toimi John Colburn Garner, jota avustivat Alfredo Poledrini ja Joseph Patrick Fitzgerald.

26. maaliskuuta 1976 Daniel sai lisäksi nimityksen Etelä-Afrikan sotilaspiispaksi. Hän jätti arkki- ja sotilaspiispan tehtävänsä jäädessään eläkkeelle 24. marraskuuta 2008.

## Lähteet
William Slattery

**William Slattery** (s. 6. syyskuuta 1943) on Irlannin Portlaoisessa syntynyt, Etelä-Afrikassa toimiva fransiskaani. Hänet vihittiin papiksi 21. helmikuuta 1970 ja nimitettiin Kokstadin hiippakunnan piispaksi 17. marraskuuta 1993. Hänet vihittiin piispaksi 19. helmikuuta 1994 Wilfrid Fox Napierin toimiessa pääkonsekraattorina sekä Michael Vincent Paschal Rowlandin ja Andrew Zolile T. Brookin avustaessa. 

23. joulukuuta 2010 Slattery sai nimitykset Pretorian arkkihiippakunnan arkkipiispaksi ja Etelä-Afrikan sotilaspiispaksi.

## Lähteet
Michael Vincent Paschal Rowland

**Michael Vincent Paschal Rowland** (18. maaliskuuta 1929 Grays, Yhdistynyt kuningaskunta – 23. syyskuuta 2012) oli fransiskaani, joka toimi Dundeen hiippakunnan piispana Etelä-Afrikassa vuosina 1983–2005. Hänet vihittiin papiksi 21. maaliskuuta 1953. Hänet vihittiin piispaksi 17. syyskuuta 1983 Wilfrid Fox Napierin toimiessa pääkonsekraattorina sekä Denis Eugene Hurleyn ja Mansuet Dela Biyasen avustaessa.

## Lähteet
Salomo (artisti)

**Salomo** eli **Atte Valontaival** (alun perin **Atte Lönn**, s. 1987  Kuopio) on suomalainen reggaemuusikko. Hänen esikoislevynsä *[[Askel kerrallaan]]* julkaistiin elokuussa 2011.

## Ura
### Hip hop
Salomon musiikkiura alkoi 2000-luvun taitteessa. Hän julkaisi taiteilijanimellä Seiska neljä omakustanteista hip-hop-albumia vuosina 2000-2005. Levyn *[[Omia polkuja]]* nauhoitti ja miksasi jyväskyläläinen tuottaja Joniveli. 

### Reggae
Julkaistuaan *Omia polkuja* -albumin vuonna 2005 Salomo alkoi työstää Matkamiehentie -reggae albumiaan Wolfram -labelille. Albumia ei kuitenkaan koskaan julkaistu, mutta osa kappaleista päätyi Salomon 3. elokuuta 2011 julkaistulle *[[Askel kerrallaan]]* -albumille. Kyseinen levy oli Salomon ensialbumi reggaen alalla. Albumilla vierailee muun muassa Suomen tunnetuimpiin reggaeartisteihin lukeutuva Jukka Poika. *Askel kerrallaan* -albumia edelsi "Seppä" -niminen single, joka julkaistiin heinäkuussa 2011.

Salomo julkaisi 5. joulukuuta 2013 toisen pitkäsoittonsa *Kultainen lanka*. Albumilta on julkaistu myös singlet "Kevein askelin" ja "Kevät jäällä".

## Diskografia
### Seiska
* 
* 

### Salomo
;Albumit
* 
* Kultainen lanka (2013, Salomo Tuotanto / Eclipse Music)

;Singlet
* 
* 
* 

## Lähteet

## Aiheesta muualla
* Viralliset sivut 
*
Matti Lackman

**Pentti Matti Sakari Lackman** (s. 24. helmikuuta 1948 Simo) on oululainen filosofian tohtori, dosentti ja Oulu-opiston entinen rehtori. 

## Henkilöhistoria
Matti Lackman syntyi maanviljelijä Aarne Lackmanin ja emäntä Eila Miettusen perheeseen. Hänen puolisonsa vuodesta 1974 on pankkitoimihenkilö Eija Snellman. Lackman kirjoitti ylioppilaaksi Kemin lyseosta 1969, valmistui filosofian kandidaatiksi Oulun yliopistosta 1976 ja väitteli filosofian tohtoriksi Jyväskylän yliopistosta 1985 aiheenaan *Suomen kommunistisen puolueen suhde talonpoikaiskysymykseen ja talonpoikaisliikkeisiin 1918–1939*.  

Lackman on Oulun yliopiston, Turun yliopiston ja Joensuun yliopiston dosentti. Hänelle myönnettiin professorin arvonimi vuonna 2008. Oulu-opiston rehtoriksi hänet valittiin 1983, hän jäi eläkkeelle tehtävästä vuonna 2013. Lackman on tutkinut muun muassa jääkäriliikettä ja Suomen valtiollisen poliisin historiaa. 

## Teokset
* 
* 
*  (esitelmä, eripainos Kansan Tahto)
* 
*  Väitöskirja Jyväskylän yliopisto (Scripta historica 10) 
* 
* 
*  (Scripta historica 16)
* 
* 
*  (Scripta historica 20)
*  (Kainuun museon julkaisuja)
* 
* 
* 
* 
*  (Historiallisia tutkimuksia 232)
*  (Historiallisia tutkimuksia 261)
* 

## Lähteet
Grenade (kappale)

"**Grenade**" on kappale, jonka on esittänyt ja tuottanut yhdysvaltalainen laulaja-lauluntekijä Bruno Mars ensimmäiselle studioalbumilleen *[[Doo-Wops & Hooligans]]*. Se julkaistiin ensimmäisen kerran myynninedistämistarkoituksessa ns. promosinglenä 28. syyskuuta 2010 ja myöhemmin albumin toisena singlenä. *Grenade* on albumin ensimmäinen raita. Sen kirjoittivat Mars tuotantotiiminsä The Smeezingtons kanssa sekä Brody Brown, Claude Kelly ja Andrew Wyatt. Kappale nousi ensimmäiselle sijalle listoilla Australiassa, Kanadassa, Irlannissa, Uudessa-Seelannissa ja Isossa-Britanniassa. Yhdysvaltain ''Billboard'' Hot 100 -listalla kappale nousi myös ensimmäiselle sijalle ja on näin ollen Bruno Marsin kolmas kyseiseen listasijoitukseen yltänyt singlensä Yhdysvalloissa ja Isossa-Britanniassa. Kappaleen musiikkivideo julkaistiin marraskuussa 2010.

## Musiikkivideo

Musiikkivideo julkaistiin 19. marraskuuta 2010 ja sen ohjasi NABIL. Videolla Mars laulaa rakastamastaan naisesta ja vetää köydellä sidottua pianoa läpi Los Angelesin. Hänellä on päällään puku ja hän kohtaa jengin ja vihaisen pitt bullin matkalla. Kun hän saapuu naisen talolle ja näkee tämän toisen miehen kanssa, hän raahaa itsensä ja pianonsa junan alle. Video sisältää myös kohtauksia tummasta makuuhuoneesta, jossa katsotaan sateisesta ikkunasta.

Kulissien takana -videolla Mars kertoo "Video kertoo taistelustani kertoa tytölle, että tekisin mitä tahansa hänen vuokseen. Menen jopa niin pitkälle, että raahaan pianon mukanani, jotta voin laulaa sydämestäni."

## Kappalelista
***Digitaalinen lataus**
#"Grenade" – 3:42

***German CD single**
#"Grenade" – 3:42
#"Just the Way You Are" (Carl Louis & Martin Danielle Classic Mix) – 5:17

***''The Grenade Sessions'' digital EP**
#"Grenade" – 3:42
#"Catch a Grenade" (The Hooligans Remix) – 3:30
#"Grenade" (Passion Pit Remix) – 6:10
#"Grenade" (akustinen) – 4:09
#"Grenade" (musiikkivideo) – 3:40

## Coverversiot
*Natalia Kills
*Ariana Grande

## Henkilöstö
* laulunteko – Bruno Mars, Philip Lawrence, Ari Levine, Brody Brown, Claude Kelly, Andrew Wyatt
* tuottaja – The Smeezingtons
* miksaus – Manny Marroquin
** assisentit – Erik Madrid, Christian Plata
* audio – Ari Levine
* instrumentointi – Bruno Mars, Ari Levine, Brody Brown
* masterointi – Stephen Marcussen

Lähde:

## Listasijoitukset

## Lähteet

## Aiheesta muualla
* Musiikkivideo yhteisöpalvelu YouTubessa
Paul Mandla Khumalo

**Paul Mandla Khumalo** (s. 5. helmikuuta 1947) on eteläafrikkalainen roomalaiskatolinen arkkipiispa. Hänet vihittiin papiksi 28. huhtikuuta 1973. Hän sai 2. lokakuuta 2001 nimityksen Witbankin hiippakunnan piispaksi, ja hänet vihittiin piispaksi 27. tammikuuta 2002. Pääkonsekraattorina toimi Wilfrid Fox Napier, jota avustivat George Francis Daniel ja Dominic Joseph Chwane Khumalo. 

Khumalo nimitettiin 24. marraskuuta 2008 Pretorian arkkipiispaksi ja Etelä-Afrikan sotilaspiispaksi. Hän erosi molemmista tehtävistä 15. joulukuuta 2009 terveyssyistä.

## Lähteet
Askel kerrallaan

**Askel kerrallaan** on reggaeartisti Salomon 3. elokuuta 2011 julkaistu esikoisalbumi. Sen julkaisi tamperelainen levy-yhtiö Eclipse Music.  Albumi on julkaistu CD:n lisäksi digitaalisena versiona.

## Kappaleet
Kaikki kappaleet säveltänyt, sanoittanut ja sovittanut Atte Lönn, paitsi 4. säv. Valtteri Kontturi, 12. säv. Stephen Gibson ja 7. san. Atte Lönn & Jukka Rousu.

# Meidän maailma
# Anna meidän tietää
# Rakkauden varaan
# Planeettamme toivo
# Vertaansa vailla
# Kartta
# Elämä kantaa (mukana Jukka Poika)
# Ota kii
# Kyyneleet (mukana Karo Valontaival)
# Elämän polkuja
# Seppä
# Askel kerrallaan
# Mikä meininki
# Paholaisen satama
# Vielä yhden kerran

## Vierailevat muusikot
* Jarkka Rissanen – kitara
* Kristian Steenwoorden – kitara
* Thilia Tamminen – taustalaulu
* Jorma Tapio – saksofoni, bassohuilu
* Tapani Varis – saksofoni
* Misha Aronson – huilu, taustalaulu
* Marika Karlsson – taustalaulu
* Valtteri Kontturi – kitarat, basso, kosketinsoittimet, rummut ja perkussiot (kappale 4) 
* Antti Karhu – trumpetti, pasuuna (kappale 4)

## Arvostelut
* Desibeli.net: 

## Lähteet
Ann Shulgin

**Ann Shulgin** (22. maaliskuuta 1931 – 9. heinäkuuta 2022) oli yhdysvaltalainen tutkija ja kirjailija, joka työskenteli yhdessä aviomiehensä Alexander Shulginin kanssa psykoaktiivisten aineiden parissa. Ann Shulgin toimi myös itseoppineena psykoterapeuttina kolmen vuoden ajan, kun hänen terapiassaan käyttämänsä psykedeelit, kuten MDMA ja 2C-B olivat vielä laillisia. Kyseisten psykedeelien tultua laittomiksi hän päätti mieluummin keskittyä uraansa kirjailijana. Ann Shulgin myös testasi yhdessä miehensä Alexander Shulginin kanssa tämän kehittämiä psykoaktiivisia yhdisteitä.

## Tuotanto
### Teokset
* yhdessä Alexander Shulginin kanssa: *[[PiHKAL|Pihkal: A Chemical Love Story]]*. Berkeley: Transform Press, 1991. .
* yhdessä Alexander Shulginin kanssa: *[[TiHKAL|Tihkal: The Continuation]]*. Berkeley: Transform Press, 1997. .

### Artikkelit
* *The new psychotherapy: MDMA and the Shadow*. Eleusis, 1995. Artikkelin verkkoversio
* yhdessä Alexander Shulginin kanssa: "A New Vocabulary" teoksessa Forte, Robert: *Entheogens and the Future of Religion*. Berkeley: Council on Spiritual Practices, 1997. .
* *A New Class of Criminals*. Los Angeles Times, 2001. Artikkelin verkkoversio
* yhdessä Alexander Shulginin kanssa: "Frontiers of Pharmacology" teoksessa Walsh, Robert & Grob, Charles: *Higher Wisdom*. SUNY Press, 2005. 

## Lähteet
Sakari Visa

**Jouko Sakari Visa** (s. 1. toukokuuta 1940 Helsinki) on suomalainen upseeri ja vara-amiraali evp. Visa työskenteli mm. Suomen merivoimien komentajana vuosina 1990–1996.

## Ura

* opetusupseeri Turun Laivastoasema 1962-1963
* Helsingin Lippue (HelLp) 1963
* Koululaiva Matti Kurki 1966-1968
* Merivoimien Esikunta 1968-1973
* Puolustusneuvoston yleissihteerin apulainen 1977-81
* Helsingin Laivastoaseman päällikkö 1984-86
* Maanpuolustuskurssien johtaja 1986-1990
* Puolustusvoimien huoltopäällikkö, Pääesikunta 1997-1998
* puolustushaaran komentaja 1990-1996

Lisäksi hän on toiminut Reserviläislehden sotilasasiantuntijana 1986–1994.

Visa on suorittanut Kadettikoulun Merisotakoulussa valmistuen laivastolinjalta vuonna 1962.
Nippon Ichi Software

**Nippon Ichi Software** () on japanilainen videopeleihin keskittynyt pelitalo. Nippon Ichi tunnetaan erityisesti monien vuoropohjaisten taktisten roolipelien kehittäjänä. Näistä laajin on *[[Disgaea]]* -pelisarja, joka on myös yksi kyseisen videopeligenren tunnetuimmista edustajista. Pelitalolla on Yhdysvalloissa tytäryhtiö nimeltä Nippon Ichi America, joka vastaa pelien englanninninkielisestä lokalisoinnista ja julkaisemisesta. Lisäksi NIS America on julkaissuit joitain animesarjoja. Suomeksi käännettynä Nippon Ichi tarkoittaa "Japanin numero yksi". 

Nippon Ichin pelien kehitystyöstä näkyvimpiä nimiä ovat mm. taiteilija Takehito Harada ja säveltäjä Tenpei Sato. Harada on suunnitellut hahmot ja oheistaiteen moneen peliin, kuten *Disgaea* -sarjaan, *Phantom Braveen* ja *Makai Kingdomiin*. Sato taas on säveltänyt musiikit moniin pelitalon peleihin. Nippon Ichin maskotti on sen peleistä tuttu hahmo Prinny.

Siliconeran mukaan NIS on päässyt Guinnessin ennätystenkirjaan vuonna 2012 yhtiönä, joka on julkaissut eniten strategiaroolipelejä.

## Nippon Ichin kehittämiä pelejä
* *[[Disgaea]]* -pelisarja
** **'
** ''[[Disgaea 2: Cursed Memories]]''
** ''[[Disgaea 3: Absence of Justice]]''
** ''[[Disgaea 4: A Promise Unforgotten]]''
** ''[[Disgaea D2: A Brighter Darkness]]''
** ''[[Disgaea 5: Alliance of Vengeance]]''
** ''[[Disgaea Infinite]]''
** **'
** *[[Prinny 2: Dawn of Operation Panties, Dood!]]*
** *[[Disgaea 6: Defiance of Destiny]]*
** *[[Disgaea 7: Vows of the Virtueless]]*
* *[[Phantom Brave]]*
** *[[Phantom Brave: The Lost Hero]]*
* *[[Makai Kingdom: Chronicles of the Sacred Tome]]*
* *[[La Pucelle: Tactics]]*
* *[[Rhapsody (pelisarja)|Rhapsody]]*-pelisarja
** **'
** ''[[Rhapsody II: Ballad of the Little Princess]]''
** ''[[Rhapsody III: Memories of Marl Kingdom]]''
* ''[[Soul Nomad & the World Eaters]]''
* ''[[Z.H.P.: Unlosing Ranger VS Darkdeath Evilman]]''
* ''[[The Witch and the Hundred Knight]]''
* ''[[The Guided Fate Paradox]]''
* ''[[Cladun]]'' -pelisarja
** **'
** *[[Cladun X2]]*
** *[[Cladun Returns: This is Sengoku!]]*

## Pelejä joissa Nippon Ichi on toiminut julkaisijana
Erityisesti Nippon Ichi America on toiminut julkaisijana kun muutamien muiden japanilaisten pelinkehittäjien pelejä on julkaistu Pohjois-Amerikassa ja Euroopassa.

* *[[Ar tonelico]]* -pelisarja
* *[[Atelier (pelisarja)|Atelier]]* -pelisarja
* Cave Story 3D 
* Cross Edge
* Hyperdimension Neptunia
* Hyperdimension Neptunia MK-II
* Last Rebellion
* Trinity Universe

## Lähteet

## Aiheesta muualla
* Nippon Ichi Softwaren kotisivut 
* Nippon Ichi American kotisivut
Tylene Buck

**Tylene Buck**  (s. 7. maaliskuuta 1972 Sacramento, Kalifornia) on yhdysvaltalainen pornonäyttelijä ja malli sekä entinen painija taiteilijanimellä **Major Gunns**.

Buck aloitti painiuransa loppuvuodesta 1999 *[[World Championship Wrestling]]* -tapahtumassa yhtenä nWo-tytöistä. Myöhemmin hän lopetti painin ja siirtyi pornoteollisuuden pariin. Hän on toiminut myös *[[Penthouse]]n* mallina.

## Lähteet

## Aiheesta muualla
* Viralliset kotisivut
Tuomas Tarino

**Tuomas Henrik Tarino** (s. 16. toukokuuta 1989 Janakkala) on suomalainen kreikkalais-roomalaisen tyylin painija. 84 kilogramman painoluokassa painiva Tarino edustaa Korson Vetoa, ja häntä valmentaa isä Aki Tarino. Hän on edustanut urallaan myös Järvenpään Voimailijoita. Tarino voitti sotilaiden MM-pronssia vuonna 2010 ja alle 20-vuotiaiden MM-pronssia vuonna 2009. Hän on edustanut Suomea myös Euroopan-mestaruuskilpailuissa.

## Elämä ja urheilu-ura
### Edustus nuorten sarjoissa

Tarinon isoisä vei tämän ensimmäisen kerran painisalille vuonna 1996. Ensimmäiseen kansainväliseen arvoturnaukseensa hän osallistui vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden 76 kg:n sarjassa. Samana vuonna hän sijoittui kadettien EM-kilpailuissa samassa painoluokassa kymmenenneksi. Vuonna 2007 Tarino sijoittui juniorien (alle 20-vuotiaiden) MM-kilpailuissa 74 kilogramman sarjassa 11:nneksi, ja seuraavana vuonna hän oli saman kilpailun ja sarjan 14:s.

Vuonna 2009 Tarino siirtyi 84 kilogramman painoluokkaan. Hän osallistui kesäkuussa juniorien EM-kilpailuihin, joissa sijoittui 11:nneksi. Elokuussa Tarino kilpaili juniorien MM-kilpailuissa Ankarassa. Hän voitti kaksi ensimmäistä vastustajaansa antamatta pistettäkään, mutta hävisi kolmannen kierroksen ottelunsa Venäjän Alan Khugajeville jaksoin 1–2. Khugajevin selviydyttyä loppuotteluun pääsi Tarino keräilyotteluihin, joista hän voitti ensimmäisen ja selviytyi pronssiotteluun. Siinä Tarino voitti azerbaidžanilaisvastustajansa jaksoin 2–0 ja voitti MM-pronssia.

### Yleinen sarja

Yleisessä sarjassa Tarino kilpaili ensimmäisen kerran vuonna 2010, jolloin hän oli Saksan Grand Prix'n 21:s. Samana vuonna hän kilpaili myös sotilaiden MM-kilpailuissa Lahdessa, joista hän voitti pronssimitalin. Vuonna 2011 Tarino kilpaili ensimmäisen kerran EM-kilpailuissa, missä hän hävisi ensimmäisellä kierroksella unkarilaiselle Pekingin kesäolympialaisten hopeamitalistille Zoltán Fodorille jaksoin 1–2. Tarinon lopullinen EM-sijoitus oli 22:s. Kuukausi EM-kilpailujen jälkeen Tarino sijoittui Pohjoismaiden-mestaruuskilpailuissa kahdeksanneksi.

### Yksityiselämä

Tarino on suorittanut Pajulahden urheiluopistolla liikunnanohjauksen perustutkinnon. Tarinon Aki-isä toimii tämän valmentajana. Myös hänen pikkuveljensä Akseli on painija. Painiliiton profiilissaan Tarino nimeää harrastuksekseen elokuvat. Hän on harrastanut myös jalkapalloa.

## Saavutukset
* Sotilaiden MM-pronssia 2010 (sarja 84 kg)
* Juniorien (alle 20-vuotiaiden) MM-pronssia 2009 (84 kg)
* Kadettien (alle 17-vuotiaiden) Pohjoismaiden mestari 2006 (74 kg)
* Suomen mestari 2011 (84 kg), SM-hopeaa 2007 (74 kg) ja 2009 (84 kg)

## Lähteet
* Profiili 
* Profiili Painiliiton sivustolla

### Viitteet

## Aiheesta muualla
* Profiili FILA:n sivustolla
Nykyaikainen viisiottelu kesäolympialaisissa 1928

**[[Kesäolympialaiset 1928|Vuoden 1928 kesäolympialaisten]] [[nykyaikainen viisiottelu]]** järjestettiin 31. heinäkuuta &ndash; 4. elokuuta 1928 Amsterdamissa, Alankomaissa. Tämä oli neljäs kerta kun laji oli mukana olympialaisten ohjelmassa. Mukana oli 37 osanottajaa 14 eri maasta. Tapahtumia oli yksi, joka oli ainoastaan miehille. Osakilpailuja olivat ammunta, uinti, miekkailu, ratsastus ja maastojuoksu.

Koko kilpailun voitti se, joka sai vähiten pisteitä. Kustakin osakilpailusta pisteitä sai sijoituksensa verran.

## Mitalistit

## Tulokset

## Mitalitaulukko

## Lähteet
*Modern Pentathlon at the 1928 Amsterdam Summer Games | Olympics at Sports-Reference.com  
*Modern Pentathlon at the 1928 Amsterdam Summer Games: Men's Individual | Olympics at Sports-Reference.com  
*The ninth olympiad Amsterdam 1928 offical report , sivu 700
The Condemned

**The Condemned** on vuonna 2007 ensi-iltansa saanut yhdysvaltalainen toimintaelokuva. Elokuvan on ohjannut Scott Wiper, joka myös  käsikirjoitti elokuvan yhdessä Rob Heddenin kanssa. Pääosissa näyttelivät Steve Austin ja Vinnie Jones.

## Juoni
Breckel on mediamoguli, joka on luonut tositelevisiosarjan, jota näytetään vain internetissä. Hänen tarkoituksensa on saada ohjelmasta katsotumpi, kuin Super Bowl. Hän kerää kymmenen kuolemaan tuomittua vankia, jotka viedään saarelle taistelemaan hengestään. Ainoastaan yksi voi selvitä hengissä. Yksi saarelle joutuneista on Jack Conrad, joka siirretään saarelle korruptoituneesta Keski-Amerikan vankilasta. Todellisuudessa hän on entinen armeijan erikoisjoukkojen sotilas, joka joutui väärin tuomituksi. Conrad päättää päästä saarelta pois ja loppujen lopuksi kostamaan Breckelille.

## Rooleissa

## Palkinnot
### Ehdokkuudet
*Artios
**2007 Paras toiminta-/kauhuelokuvan roolitus: Tom McSweeney

## Aiheesta muualla
* Leffatykin arvostelu
Armando Círio

**Armando Círio** (30. huhtikuuta 1916 Calamandrana, Italia – 11. elokuuta 2014) oli brasilialainen roomalaiskatolinen arkkipiispa. Hän kuului Pyhän Joosefin oblaatteihin, jonka papiksi hänet vihittiin 29. kesäkuuta 1940. Hänet nimitettiin 14. toukokuuta 1960 Toledon hiippakunnan piispaksi, ja hänet vihittiin piispaksi 28. elokuuta. Pääkonsekraattorina toimi Armando Lombardi, jota avustivat Geraldo Fernandes Bijos ja Manoel da Silveira d’Elboux.

Círio nimitettiin 5. toukokuuta 1978 Cascavelin piispaksi; 16. lokakuuta 1979 Cascavelista tuli arkkihiippakunta ja Círiosta siten arkkipiispa. Hän toimi tehtävässään, kunnes jäi eläkkeelle 27. joulukuuta 1995.

Círio osallistui Vatikaanin toiseen kirkolliskokoukseen.

## Lähteet
Damián Iguacén Borau

**Damián Iguacén Borau** (12. helmikuuta 1916 Fuencalderas – 24. marraskuuta 2020) oli espanjalainen roomalaiskatolinen piispa. Hän sai pappisvihkimyksensä 7. kesäkuuta 1941 ja tuli nimitetyksi Barbastron piispaksi 10. elokuuta 1970. Hänet vihittiin piispaksi 11. lokakuuta Luigi Dadaglion toimiessa pääkonsekraattorina sekä Pedro Cantero Cuadradon ja Arturo Tabera Araozin avustaessa.

23. syyskuuta 1974 Iguacén Borau sai nimityksen Teruelin ja 14. elokuuta 1984 San Cristóbal de La Laguna o Tenerifen piispaksi. Hän oli Teneriffan kymmenes piispa. Borau jäi eläkkeelle 12. kesäkuuta 1991.

## Lähteet
John Jobst

**John Jobst** (4. helmikuuta 1920 Frankenburg, Saksa – 5. heinäkuuta 2014 Innsbruck, Itävalta) oli saksalaissyntyinen, Australiassa työskennellyt roomalaiskatolinen piispa. Hän kuului pallottiineihin. Hänet vihki papiksi Wilhelm Kempf 9. heinäkuuta 1950. Hänet nimitettiin 13. tammikuuta 1959 Kimberleyn Länsi-Australiassa apostoliseksi vikaariksi ja Pitanaen titulaaripiispaksi. Piispaksi vihkiminen seurasi 19. maaliskuuta; pääkonsekraattorina toimi Romolo Carboni, jota avustivat Ottone Raible ja James Patrick Carroll.

13. marraskuuta 1959 apostolisen vikariaatin nimi muuttui Kimberleysiksi, ja 7. kesäkuuta 1966 siitä tehtiin Broomen hiippakunta. Jobst toimi sen piispana, kunnes jäi eläkkeelle 3. marraskuuta 1995. Hän osallistui Vatikaanin toiseen kirkolliskokoukseen.

## Lähteet
Laurent Noël

**Laurent Noël** (19. maaliskuuta 1920 – 2. heinäkuuta 2022) oli kanadalainen roomalaiskatolinen piispa. Hänet vihittiin papiksi 16. kesäkuuta 1944. Hän sai 25. kesäkuuta 1963 nimityksen Québecin arkkihiippakunnan vihkipiispaksi ja Agathopoliin titulaaripiispaksi. Piispaksi vihkiminen seurasi 29. elokuuta. Pääkonsekraattorina toimi Maurice Roy, jota avustivat Lionel Audet ja Louis Joseph Jean Marie Fortier.

Noël nimitettiin Hauteriven apostoliseksi hallitsijaksi 7. syyskuuta 1974. Hän erosi tehtävästä 15. elokuuta 1975 ja sai 8. marraskuuta 1975 nimityksen Trois Rivières'n hiippakunnan piispaksi. Noël jäi eläkkeelle 21. marraskuuta 1996.

Noël osallistui Vatikaanin toiseen kirkolliskokoukseen.

## Lähteet
Nykyaikainen viisiottelu kesäolympialaisissa 1960

**[[Kesäolympialaiset 1960|Vuoden 1960 kesäolympialaisten]] [[nykyaikainen viisiottelu]]** järjestettiin 26. &ndash; 31. elokuuta 1960 Roomassa, Italiassa. Tämä oli kymmenes kerta kun laji oli mukana olympialaisten ohjelmassa. Mukana oli 60 osanottajaa 23 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1960 Roma Summer Games | Olympics at Sports-Reference.com
Nykyaikainen viisiottelu kesäolympialaisissa 1964

**[[Kesäolympialaiset 1964|Vuoden 1964 kesäolympialaisten]] [[nykyaikainen viisiottelu]]** järjestettiin 11. &ndash; 15. lokakuuta 1964 Tokiossa, Japanissa. Tämä oli 11. kerta kun laji oli mukana olympialaisten ohjelmassa. Mukana oli 37 osanottajaa 15 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1964 Tokyo Summer Games | Olympics at Sports-Reference.com
Just the Way You Are (Bruno Marsin kappale)

”**Just the Way You Are**” on kappale yhdysvaltalaiselta laulaja-lauluntekijältä Bruno Marsilta. Se julkaistiin ensimmäisenä singlenä hänen debyyttialbumiltaan *[[Doo-Wops & Hooligans]]*. Single julkaistiin Yhdysvalloissa 20. heinäkuuta 2010 ja sen kirjoittivat The Smeezingtons, Khalil Walton sekä Needlz ja tuottivat The Smeezingtons ja Needlz. Musiikkivideo, jonka ohjasi Ethan Lader, julkaistiin 8. syyskuuta 2010 ja siinä näyttelee perulaissyntyinen australialainen näyttelijä Nathalie Kelley. Single julkaistiin Isossa-Britanniassa 19. syyskuuta 2010 nimellä "**Just the Way You Are (Amazing)**". Kappaleen virallisessa remix-versiossa on mukana räppäri Lupe Fiasco. Versio sisältyy *Doo-Wops & Hooligans* -albumin deluxe-painokseen. 13. helmikuuta 2010 kappale voitti Grammy-palkinnon kategoriassa *Best Male Pop Vocal Performance*.

## Musiikkivideo
Musiikkivideossa on mukana perulais-australialainen näyttelijä Nathalie Kelley. Videon alussa Nathalia kuuntelee kappaletta "Just the Way You Are" musiikkisoittimellaan, kun Bruno astuu sisään. Hän pysäyttää soittimen, ottaa kasetin ja alkaa laulaa kappalettaan. Bruno vetää kasetin nauhan ulos ja muotoilee siitä ensin oman ja sitten kappaleensa nimen. Kappaleen edetässä hän muotoilee nauhasta erilaisia asioita. Video noudattaa koko ajan samanlaista teemaa, nauhasta muotoillaan esimerkiksi Nathalien ja Brunon muotokuvat. Suurin osa kuvista on animoituja. Kappaleen lopussa Bruno soittaa pianoa Nathalien katsoessa ja hymyillessä.

## Kappalelista
Digitaalinen single
# "Just the Way You Are" (Album Version) - 3:40

CD Single
# "Just the Way You Are" (Album Version) - 3:40
# "Just the Way You Are" (Skrillex Batboi Remix) - 3:50

## Muita versioita
Kappaleesta on tehty useita coverversioita. Cory Monteith esitti kappaleen yhdysvaltalaisen *[[Glee]]*-televisiosarjan toisen tuotantokauden kahdeksannessa jaksossa. Jakso ensiesitettiin 22. marraskuuta 2010. Brittien *[[The X Factor (Iso-Britannia)|The X Factor]]* -kilpailun voittaja Matt Cardle esitti kilpailussa oman tulkintansa ja nauhoitti myöhemmin kappaleen albuminsa B-puolelle. Myös The Saturdays ja ukrainalainen post-hardcore-yhtye Make Me Famous ovat coveroineet kappaletta.

## Lähteet

## Aiheesta muualla
* Musiikkivideo yhteisöpalvelu YouTubessa
Nykyaikainen viisiottelu kesäolympialaisissa 1968

**[[Kesäolympialaiset 1968|Vuoden 1968 kesäolympialaisten]] [[nykyaikainen viisiottelu]]** järjestettiin 13. &ndash; 17. lokakuuta 1968 Méxicossa, Meksikossa. Tämä oli 12. kerta kun laji oli mukana olympialaisten ohjelmassa. Mukana oli 48 osanottajaa 18 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1968 Ciudad de México Summer Games | Olympics at Sports-Reference.com
Nykyaikainen viisiottelu kesäolympialaisissa 1972

**[[Kesäolympialaiset 1972|Vuoden 1972 kesäolympialaisten]] [[nykyaikainen viisiottelu]]** järjestettiin 27. &ndash; 31. elokuuta Münchenissä, Länsi-Saksassa. Tämä oli 13. kerta kun laji oli mukana olympialaisten ohjelmassa. Mukana oli 59 osanottajaa 20 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1972 München Summer Games | Olympics at Sports-Reference.com
Nykyaikainen viisiottelu kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[nykyaikainen viisiottelu]]** järjestettiin 18. &ndash; 22. heinäkuuta 1976 Montrealissa, Kanadassa. Tämä oli 14. kerta kun laji oli mukana olympialaisten ohjelmassa. Mukana oli 47 osanottajaa 17 eri maasta. Tapahtumia oli kaksi, joista kumpikin oli ainoastaan miehille.

Neuvostoliiton Boris Oništšenko jäi Ison-Britannian joukkuetta vastaan miekkaillessaan kiinni huijauksesta: hänen miekkaansa oli käsitelty niin, että hän sai rekisteröityä itselleen osumapisteitä vaikka ei olisikaan osunut vastustajaansa. Oništšenko hylättiin ja samalla Neuvostoliitto menetti mahdollisuutensa joukkuekilpailussa.

## Mitalistit

## Mitalitaulukko

## Lähteet
*Modern Pentathlon at the 1976 Montréal Summer Games | Olympics at Sports-Reference.com  

### Viitteet
Nykyaikainen viisiottelu kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[nykyaikainen viisiottelu]]** järjestettiin 20. &ndash; 24. heinäkuuta 1980 Moskovassa, Neuvostoliitossa. Tämä oli 15. kerta kun laji oli mukana olympialaisten ohjelmassa. Mukana oli 43 osanottajaa 17 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1980 Moskva Summer Games | Olympics at Sports-Reference.com
Nykyaikainen viisiottelu kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[nykyaikainen viisiottelu]]** järjestettiin 29. heinäkuuta &ndash; 1. elokuuta 1984 Los Angelesissa, Yhdysvalloissa. Tämä oli 16. kerta kun laji oli mukana olympialaisten ohjelmassa. Mukana oli 52 osanottajaa 18 eri maasta. Tapahtumia oli kaksi, joista kumpikin oli ainoastaan miehille.

## Mitalistit

## Mitalitaulukko

## Lähteet
*Modern Pentathlon at the 1984 Los Angeles Summer Games | Olympics at Sports-Reference.com
Journal d’un curé de campagne

***Journal d’un curé de campagne*** viittaa seuraaviin:

*Maalaispapin päiväkirja, Georges Bernanosin romaani vuodelta 1936
*Papin päiväkirja, Robert Bressonin elokuva vuodelta 1951
Vladimir Jerofejev

**Vladimir Jerofejev** (1920 – 18. heinäkuuta 2011 Moskova, Venäjä) oli neuvostoliittolainen diplomaatti ja suurlähettiläs. 

Jerofejev opiskeli Moskovan vieraiden kielten instituutin diplomaattilinjalla ja siirtyi valmistuttuaan Neuvostoliiton Tukholman-suurlähetystöön suurlähettiläs Aleksandra Kollontain avustajaksi. Sen jälkeen hän toimi Neuvostoliiton ulkoministeriössä ulkoministeri Vjatšeslav Molotovin avustajana sekä Josif Stalinin tulkkina ja kääntäjänä. Myöhemmin hän työskenteli lähetystöneuvoksena Pariisissa, suurlähettiläänä Senegalissa ja Unescon apulaispresidenttinä. 

SALT-neuvotteluissa 1978 Wienissä hän oli Neuvostoliiton pääneuvottelija.

Jerofejev tunsi sekä ranskalaisen että neuvostoeliitin. Hänen poikansa Viktor Jerofejev nostatti skandaalin tekemällä sensuroimattoman Metropol-kirjallisuusalmanakan, minkä vuoksi isä Jerofejev menetti luvatun viran varaulkoministerinä. Poika olisi halunnut esittää vaaditun julkisen katumuksen, mutta isä kielsi: "Et tee sitä. Perheessämme on jo yksi poliittinen ruumis, ja se riittää."

Mihail Gorbatšovia kannattaneen Jerofejevin maine palautui perestroikan aikana. Vaikka hän piti järjestelmän hajoamista väistämättömänä, hän pahoitteli unelman oikeudenmukaisesta maailmasta sortumista.

## Lähteet
SALT-neuvottelut

**SALT-neuvottelut** (lyhenne Salt, engl. Strategic Arms Limitation Talks) oli Neuvostoliiton ja Yhdysvaltojen väliset strategisten aseiden rajoittamisneuvottelut. Neuvottelut aloitettiin marraskuussa 1968 Helsingissä, ja vuonna 1972 niiden tuloksena oli Moskovassa allekirjoitettu SALT I -sopimus. SALT-neuvottelujen avausvaiheessa Suomi oli ensi kertaa isäntänä suurvaltojen johtajien tapaamisissa. Monikärkiohjusten ja risteilyohjusten käytön rajoittamiseksi solmittu SALT II hyväksyttiin 1979, mutta Yhdysvallat ei ratifioinut sitä maiden välisten suhteiden jäähdyttyä.

## Lähteet
Alkukopioituja

**Alkukopioituja** on hypoteettinen itsereplikoituva molekyyli tai molekyylijoukko, josta elämän väitetään saaneen alkunsa. Monesti alkukopioitujan väitetään olleen RNA:ta, mutta myös muut molekyylit tulevat kyseeseen. Alkukopioituja olisi myös voinut olla lipidipisara. Jotta alkukopioitujaan olisi kohdistunut luonnonvalintaa:
* Alkukopioitujista koostuvassa populaatiossa olisi pitänyt olla variaatiota (fenotyyppinen variaatio).
* Alkukopioitujan piirteiden olisi pitänyt antaa eri suuruiset eloonjäämisen ja lisääntymisen todennäköisyydet (differentiaalinen kelpoisuus).
* Piirteiden olisi pitänyt kyetä periytyä sukupolvelta toiselle (kelpoisuuden heritabiliteetti).

## Katso myös
* Elämän alkuperä
* Esisolu
* Lipidimaailma
* Molekyylievoluutio
* RNA-maailma

## Lähteet
Hans Conried

**Hans Conried** (15. huhtikuuta 1917 Baltimore, Maryland – 5. tammikuuta 1982 Burbank, Kalifornia) oli yhdysvaltalainen näyttelijä. Hän näytteli radiossa ja teatterissa, kunnes teki elokuvadebyyttinsä vuonna 1938 elokuvassa *[[Tyttöjä alle 20:n]]*. Elokuvien ohessa hän jatkoi radionäyttelemistä, sillä radiotyöstä maksettavat palkkiot olivat korkeampia ja radiossa hänellä oli mahdollisuus esiintyä suuremmissa rooleissa. Conriedilla oli vakiorooli professori Kopokinina kuunnelmasarjassa *[[My Friend Irma]]* ja hän esiintyi usein muun muassa jännityskuunnelmasarjassa *[[Suspense]]*.  Radion suosion vähetessä 1940-luvun lopulta alkaen Conried keskittyi enemmän elokuvanäyttelemiseen. Broadwaylla hän esiintyi muun muassa Cole Porterin musikaalissa *Can Can*. Televisiossa Conried kuului juontaja Jack Paarin suosikkivieraisiin *[[The Tonight Show|The Tonight Show'ssa]]*. 

Conried toimi ääninäyttelijänä sekä elokuvissa että televisiossa. Hänen tunnetuin ääniroolinsa on Kapteeni Koukku vuonna 1953 valmistuneessa Disney-animaatiossa *[[Peter Pan (vuoden 1953 elokuva)|Peter Pan]]*. Conried on saanut tähden Hollywood Walk of Famelle.

## Valikoitu filmografia

* *[[Tyttöjä alle 20:n]]* (*Dramatic School*, 1938)
* *[[Viidennen kolonnan mies]]* (*Saboteur*, 1942)
* *[[Matka kauhuun]]* (*Journey into Fear*, 1943)
* *[[Mrs Parkington]]* (*Mrs. Parkington*, 1944)
* *[[Tontut toverukset]]* (*My Friend Irma*, 1949)
* *[[Ilo irti]]* (*On the Town*, 1949)
* *[[Peter Pan (vuoden 1953 elokuva)|Peter Pan]]* (1953)
* *[[Bussipysäkki]]* (*Bus Stop*, 1956)
* *[[The Hobbit (vuoden 1977 elokuva)|The Hobbit]]* (1977)

## Lähteet

## Aiheesta muualla

*
Unkarin Grand Prix 2011

**Unkarin Grand Prix 2011** oli Formula 1 -kauden 2011 11. osakilpailu, joka käytiin 31. heinäkuuta Hungaroringin moottoriradalla Mogyoródissa, Unkarissa.

Paalupaikalta kilpailuun lähti Sebastian Vettel, joka otti jo kauden kahdeksannen paalupaikkansa. Kilpailun voitti 200:n kilpailunsa ajanut Jenson Button, jolle voitto oli kauden toinen.

## Tulokset

## Muuta
* Nick Heidfeldin uran viimeinen kilpailu.

## Lähteet

## Aiheesta muualla

*Formula 1 ENI Magyar Nagydíj 2011
Esko Illi

**Esko Antero Illi** (s. 18. lokakuuta 1945 Mäntsälä)  on eläkkeellä oleva suomalainen upseeri ja vara-amiraali, joka toimi Suomen merivoimien komentajana vuosina 1997–2001.

## Henkilöhistoria
Illi syntyi toimitusjohtaja Toivo Illin ja Taimi Anttilan perheeseen. Hänen puolisonsa vuodesta 1973 on Pirkko Marketta Laurila. Ylioppilaaksi Illi tuli 1964,  Merisotakoulusta hän valmistui vuonna 1968 ja Sotakorkeakoulusta 1977. Helsingin yliopistossa Illi suoritti valtiotieteen kandidaatin tutkinnon 1981, vuonna 1991 hän opiskeli Yhdysvalloissa Naval Command Collegessa ja Naval War Collegessa. 

## Sotilasura
Illi palveli Merivoimien eri aluksilla 1968-1974, muun muassa silloisessa Laivastolippueessa. UNTSO:n sotilaallisena tarkkailijana Illi toimi 1974-1975, Merivoimien esikunnan operatiivisen toimiston päällikkönä 1977-1980, puolustusneuvoston yleissihteerin apulaisena 1981-1983, Miinalaiva Pohjanmaan päällikkönä 1984-1986, Helsingin laivastoaseman esikunnan päällikkönä 1986-1987, Rannikkolaivaston ohjuslaivueen komentajana 1987-1989, esikuntapäällikkönä 1989-1990, maanpuolustuskurssien johtajana 1991-1993 ja ennen merivoimien komentajakauttaan Maanpuolustuskorkeakoulun rehtorina 1994–1996.

Illi ylennettiin luutnantiksi 1968, yliluutnantiksi 1971, kapteeniluutnantiksi 1975, komentajakapteeniksi 1980, komentajaksi 1987, kommodoriksi 1991 ja kontra-amiraaliksi 1994.

## Lähteet
Tšekin alle 20-vuotiaiden jääkiekkomaajoukkue

**Tšekin alle 20-vuotiaiden jääkiekkomaajoukkue** edustaa Tšekkiä jääkiekon nuorten maailman&shy;mestaruus&shy;kilpailuissa ja muissa kansainvälisissä nuorten otteluissa. Joukkue on voittanut maailmanmestaruuden vuosina 2000 ja 2001.

## Sijoitukset maailmanmestaruuskilpailuissa

* 1994 – 5. 
* 1995 – 6. 
* 1996 – 4.
* 1997 – 4.
* 1998 – 4.
* 1999 – 7.
* 2000 – **kultaa** 
* 2001 – **kultaa** 
* 2002 – 7.
* 2003 – 6.
* 2004 – 4.
* 2005 – pronssia
* 2006 – 6.
* 2007 – 5.
* 2008 – 5.
* 2009 – 6.
* 2010 – 7.
* 2011 – 7.

* 2012 – 5.
* 2013 – 5.
* 2014 – 6. 
* 2015 – 6. 
* 2016 – 5. 
* 2017 – 6.
* 2018 – 4.
* 2019 – 7.
* 2020 – 7.
* 2021 – 7.
* 2022 – 4.
*2023 – hopeaa
*2024 – pronssia
*2025 – pronssia
*2026 – hopeaa

## Katso myös
* Tšekin jääkiekkomaajoukkue
* Tšekkoslovakian alle 20-vuotiaiden jääkiekkomaajoukkue

## Lähteet

## Aiheesta muualla
* Tšekki nationalteamsoficehockeyssä